ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
നടൻ പുനീത് രാജ്കുമാറിന്റെ വിയോഗത്തിൽ പ്രധാനമന്ത്രി അനുശോചിച്ചു
നടൻ പുനീത് രാജ്കുമാറിന്റെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"വിധിയുടെ ക്രൂരമായ വഴിത്തിരിവ് പുനീത് രാജ്കുമാറെന്ന പ്രതിഭാധനനായ നടനെ നമ്മിൽ നിന്ന് അപഹരിച്ചിരിക്കുന്നു. ഇത് കടന്നുപോകേണ്ട പ്രായമായിരുന്നില്ല. വരും തലമുറകൾ അദ്ദേഹത്തിന്റെ പ്രവർത്തനങ്ങളോടും അത്ഭുതകരമായ വ്യക്തിത്വത്തിനോടും അദ്ദേഹത്തെ സ്നേഹത്തോടെ ഓർക്കും. അദ്ദേഹത്തിന്റെ കുടുംബത്തെയും ആരാധകരെയും അനുശോചനം അറിയിക്കുന്നു ഓം ശാന്തി .
(
പ്രധാനമന്ത്രിയുടെ ഓഫീസ്
പുരുഷന്മാരുടെ സ്റ്റീപ്പിൾ ചേസിൽ വെള്ളി മെഡൽ നേടിയ അവിനാഷ് സാബിളിനെ പ്രധാനമന്ത്രി അഭിനന്ദിച്ചു
കോമൺവെൽത്ത് ഗെയിംസിൽ പുരുഷന്മാരുടെ 3000 മീറ്റർ സ്റ്റീപ്പിൾ ചേസ് ഇനത്തിൽ വെള്ളി മെഡൽ നേടിയ അവിനാഷ് സാബിളിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. സൈന്യവുമായുള്ള അവിനാഷ് സേബിളിന്റെ ബന്ധത്തെക്കുറിച്ച് സംസാരിച്ച ശ്രീ മോദി സാബിളുമായുള്ള തന്റെ സമീപകാല ആശയവിനിമയവും പങ്കിട്ടു.
പ്രധാനമന്ത്രി ട്വീറ്റ് ചെയ്തു :
"അവിനാഷ് സാബിൾ ശ്രദ്ധേയനായ ഒരു ചെറുപ്പക്കാരനാണ്. പുരുഷന്മാരുടെ 3000 മീറ്റർ സ്റ്റീപ്പിൾ ചേസ് ഇനത്തിൽ അദ്ദേഹം വെള്ളി മെഡൽ നേടിയതിൽ അതിയായ സന്തോഷമുണ്ട് . സൈന്യവുമായുള്ള ബന്ധത്തെക്കുറിച്ചും നിരവധി പ്രതിബന്ധങ്ങളെ അദ്ദേഹം എങ്ങനെ തരണം ചെയ്തുവെന്നതിനെക്കുറിച്ചുമുള്ള ഞങ്ങളുടെ സമീപകാല ആശയവിനിമയം പങ്കിടുന്നു. അദ്ദേഹത്തിന്റെ ജീവിതയാത്ര വളരെ പ്രചോദനകരമാണ്.
--ND--
(Avinash Sable is a remarkable youngster. I am delighted he has won the Silver Medal in the men’s 3000m Steeplechase event. Sharing our recent interaction where he spoke about his association with the Army and how he overcame many obstacles. His life journey is very motivating. pic.twitter.com/50FbLInwSm
— Narendra Modi  August 6, 2022
പ്രധാനമന്ത്രിയുടെ ഓഫീസ്
നേപ്പാളിലെ ലുംബിനി സന്ദര്ശനത്തിനായി  പുറപ്പെടുംമുമ്പു പ്രധാനമന്ത്രി ശ്രീ നരേന്ദ്രമോദി നടത്തിയ പ്രസ്താവന
നേപ്പാള് പ്രധാനമന്ത്രി ഷേര് ബഹാദൂര് ദ്യൂബയുടെ ക്ഷണപ്രകാരം 2022 മെയ് 16നു ഞാന് നേപ്പാളിലെ ലുംബിനി സന്ദര്ശിക്കും.
ബുദ്ധജയന്തിയുടെ ഈ സവിശേഷവേളയില് മായാദേവി ക്ഷേത്രത്തില് പ്രാര്ത്ഥിക്കാന് ഞാന് കാത്തിരിക്കുകയാണ്. ശ്രീബുദ്ധന്റെ ജന്മസ്ഥലത്തു ശ്രദ്ധാഞ്ജലിയര്പ്പിക്കാനെത്തുന്ന ദശലക്ഷക്കണക്കിന് ഇന്ത്യക്കാരുടെ പാദമുദ്രകള് പിന്തുടരുന്നതില് ഞാന് അഭിമാനിക്കുന്നു.
കഴിഞ്ഞ മാസം നേപ്പാള് പ്രധാനമന്ത്രി ദ്യൂബയുടെ ഇന്ത്യാസന്ദര്ശനവേളയില് നടന്ന ഫലപ്രദമായ ചര്ച്ചകള്ക്കുശേഷം അദ്ദേഹത്തെ വീണ്ടും കാണാനും ഞാന് ആഗ്രഹിക്കുന്നു. ജലവൈദ്യുതി, വികസനം, സമ്പര്ക്കസംവിധാനങ്ങള് എന്നിവയുള്പ്പെടെ നിരവധി മേഖലകളില് സഹകരണം വര്ധിപ്പിക്കുന്നതിനായി പരസ്പരധാരണയോടെ ഞങ്ങള് മുന്നോട്ടുപോകും.
പവിത്രമായ മായാദേവി ക്ഷേത്രം സന്ദര്ശിക്കുന്നതിനുപുറമേ, ലുംബിനി മൊണാസ്റ്റിക് മേഖലയിലെ ബുദ്ധസംസ്കാരത്തിനും പൈതൃകത്തിനുമായുള്ള ഇന്ത്യ അന്താരാഷ്ട്രകേന്ദ്രത്തിന്റെ 'ശിലാന്യാസ്' ചടങ്ങിലും ഞാന് പങ്കെടുക്കും. നേപ്പാള് ഗവണ്മെന്റ് സംഘടിപ്പിക്കുന്ന ബുദ്ധജയന്തി ആഘോഷങ്ങളിലും ഞാന് പങ്കെടുക്കും.
നേപ്പാളുമായുള്ള നമ്മുടെ ബന്ധം സമാനതകളില്ലാത്തതാണ്. ഇന്ത്യക്കും നേപ്പാളിനുമിടയിലുള്ള നാഗരികവും ജനങ്ങള് തമ്മിലുമുള്ള ബന്ധം നമ്മുടെ ദൃഢമായ അടുപ്പത്തിന്റെ ശാശ്വതസൗധമാണു കെട്ടിപ്പടുക്കുന്നത്. നൂറ്റാണ്ടുകളായി വളര്ത്തിയെടുത്തതും പരസ്പരം ഇഴുകിച്ചേരലിന്റെ നീണ്ട ചരിത്രത്തില് രേഖപ്പെടുത്തപ്പെട്ടതുമായ ഈ ദീര്ഘകാലബന്ധത്തെ ആഘോഷമാക്കാനും കൂടുതല് ഗാഢമാക്കാനും ഉദ്ദേശിച്ചാണ് എന്റെ സന്ദര്ശനം.
(.. ND..
പ്രധാനമന്ത്രിയുടെ ഓഫീസ്
ഇന്ത്യയുടെ ലോജിസ്റ്റിക് മേഖലയെ മാറ്റുന്നതിൽ ഏകീകൃത ലോജിസ്റ്റിക് ഇന്റർഫേസ് പ്ലാറ്റ്ഫോമിന്റെ  പങ്കിനെ പ്രധാനമന്ത്രി പ്രശംസിച്ചു
ഇന്ത്യയുടെ ലോജിസ്റ്റിക് മേഖലയെ പരിവർത്തനം ചെയ്യുന്നതിൽ ഏകീകൃത ലോജിസ്റ്റിക് ഇന്റർഫേസ് പ്ലാറ്റ്ഫോമിന്റെ  പങ്കിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
കേന്ദ്ര വാണിജ്യ വാണിജ്യ മന്ത്രി ശ്രീ പിയൂഷ് ഗോയലിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു.
“ലോജിസ്റ്റിക്സിന്റെ ഏകജാലക പ്ലാറ്റ്ഫോം ചരക്ക് നീക്കത്തിൽ വിപ്ലവം സൃഷ്ടിച്ചു. ഇത് സമയവും ചെലവും ലാഭിക്കുക മാത്രമല്ല, രാജ്യത്തിന്റെ സ്വാശ്രയത്വത്തിന് ഏറെ സഹായകമാകുകയും ചെയ്യും.
പ്രധാനമന്ത്രിയുടെ ഓഫീസ്
എസ് . സി. ഒ  ഉച്ചകോടിക്കിടയില് ഇറാന് പ്രസിഡന്റുമായി പ്രധാനമന്ത്രി കൂടിക്കാഴ്ച നടത്തി
ഷാങ്ഹായി സഹകരണ സംഘടന  ഉച്ചകോടിക്കിടയില് ഉസ്ബെസ്ക്കിസ്ഥാനിലെ സമര്ഖണ്ഡില് പ്രധാനമന്ത്രി ശ്രീ നരേന്ദ്ര മോദിയും ഇസ്ലാമിക് റിപ്പബ്ലിക് ഓഫ് ഇറാന് പ്രസിഡന്റ് ഇബ്രാഹിം റെയ്സിയും തമ്മില് കൂടിക്കാഴ്ച നടത്തി. 2021ല് പ്രസിഡന്റായി റെയ്സി അധികാരമേറ്റതിന് ശേഷം ഇരുവരും തമ്മിലുള്ള ആദ്യ കൂടിക്കാഴ്ചയായിരുന്നു ഇത്.
കൂടിക്കാഴ്ചയില് ഇരു നേതാക്കളും ഉഭയകക്ഷി ബന്ധവുമായി ബന്ധപ്പെട്ട നിരവധി സുപ്രധാന വിഷയങ്ങള് ചര്ച്ച ചെയ്യുകയും ബന്ധം കൂടുതല് ശക്തിപ്പെടുത്താനുള്ള തങ്ങളുടെ ആഗ്രഹം പ്രകടിപ്പിക്കുകയും ചെയ്തു. ഇന്ത്യ-ഇറാന് ഉഭയകക്ഷി ബന്ധങ്ങള് ജനങ്ങള് തമ്മിലുള്ള വളരെ ശക്തമായ ബന്ധങ്ങളുള്പ്പെടെ ചരിത്രപരവും നാഗരീകവുമായ ബന്ധങ്ങളാല് അടയാളപ്പെടുത്തപ്പെട്ടതാണെന്ന് പ്രധാനമന്ത്രി എടുത്തുപറഞ്ഞു.
ഷാഹിദ് ബെഹ്സ്തി ടെര്മിനല്, ചബഹാര് തുറമുഖ വികസന പുരോഗതി ഇരു നേതാക്കളും അവലോകനം ചെയ്യുകയും പ്രാദേശിക ബന്ധിപ്പിക്കല് മേഖലയില് ഉഭയകക്ഷി സഹകരണത്തിന്റെ പ്രാധാന്യത്തിന് അടിവരയിടുകയും ചെയ്തു.
അഫ്ഗാനിസ്ഥാന് ഉള്പ്പെടെയുള്ള അന്താരാഷ്ട്ര, പ്രാദേശിക സംഭവവികാസങ്ങളും ഇരു നേതാക്കളും ചര്ച്ച ചെയ്തു. അഫ്ഗാനിസ്ഥാനിലെ ജനങ്ങള്ക്ക് മാനുഷിക സഹായം നല്കുന്നതിനുള്ള ഇന്ത്യയുടെ മുന്ഗണനകളും സമാധാനപരവും സുസ്ഥിരവും സുരക്ഷിതവുമായ അഫ്ഗാനിസ്ഥാനെ പിന്തുണയ്ക്കുന്നതിന് പ്രാതിനിധ്യവും ഉള്ച്ചേര്ക്കുന്നതുമായ ഒരു രാഷ്ട്രീയ വിതരണത്തിന്റെ ആവശ്യകതയും പ്രധാനമന്ത്രി ആവര്ത്തിച്ചു.
ജെ.സി.പി.ഒ.എ  ചര്ച്ചകളുടെ സ്ഥിതിയെ കുറിച്ച് പ്രസിഡണ്ട് റൈസി പ്രധാനമന്ത്രിയെ അറിയിച്ചു.
പ്രസിഡന്റ് റെയ്സിയെ സൗകര്യമുണ്ടാകുമ്പോള് എത്രയും വേഗം ഇന്ത്യ സന്ദര്ശിക്കുന്നതിന് പ്രധാനമന്ത്രി ക്ഷണിക്കുകയും ചെയ്തു.
--ND--
(
ആരോഗ്യ, കുടുംബക്ഷേമ മന്ത്രാലയം
കേന്ദ്രം സംസ്ഥാനങ്ങള്ക്ക് 3 കോടി എന്95 മാസ്കുകള് വിതരണം ചെയ്തു
കോവിഡ് പ്രതിരോധത്തിനായി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും കേന്ദ്ര സ്ഥാപനങ്ങള്ക്കും 2020 മാര്ച്ച് 11 മുതല് നാളിതു വരെ 3.04 കോടിയിലധികം എന്95 മാസ്കുകളും 1.28 കോടിയിലധികം പിപിഇ കിറ്റുകളും സൗജന്യമായി വിതരണം ചെയ്തു. 10.83 കോടിയിലധികം ഹൈഡ്രോക്സിക്ലോറോക്വിന് മരുന്നുകളും ഇക്കാലയളവില് കേന്ദ്രം നല്കി.
ഇതിനു പുറമേ തദ്ദേശീയമായി നിര്മ്മിച്ച 22,533 വെന്റിലേറ്ററുകളും കേന്ദ്രം സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും കേന്ദ്ര സ്ഥാപനങ്ങള്ക്കും നല്കി. അവ സ്ഥാപിക്കുന്നുണ്ടെന്നും പ്രവര്ത്തന സജ്ജമാണെന്നതും കേന്ദ്രം ഉറപ്പാക്കാന്നുണ്ട്.
പിപിഇ കിറ്റ്, എന്95 മാസ്ക്, വെന്റിലേറ്ററുകള് തുടങ്ങിയവയുടെ നിര്മ്മാണത്തിന് ആഭ്യന്തര വ്യവസായത്തെ പ്രോത്സാഹിപ്പിക്കുകയും അവര്ക്ക് അതിനു വേണ്ട സൗകര്യങ്ങള് നല്കുകയും ചെയ്യുന്നുണ്ട്. കേന്ദ്ര ആരോഗ്യ കുടുംബക്ഷേമ മന്ത്രാലയം, ടെക്സ്റ്റൈല് മന്ത്രാലയം, ഫാര്മസ്യൂട്ടിക്കല് മന്ത്രാലം, വ്യവസായ, ആഭ്യന്തര വാണിജ്യ പ്രോത്സാഹന വകുപ്പ്, ഡിആര്ഡിഒ എന്നിവ ഇതിനായി ഏകോപനത്തോടെ പ്രവര്ത്തിക്കുന്നു.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് സന്ദര്ശിക്കുക: https://www.mohfw.gov.in/ @MoHFW_INDIA
(കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
ശ്രീ സപ്തകോടേശ്വര ദേവസ്ഥാന്റെ നവീകരണത്തിൽ പ്രധാനമന്ത്രി സന്തുഷ്ടി പ്രകടിപ്പിച്ചു
ഗോവയിലെ ബിച്ചോലിം നർവെയിലെ ശ്രീ സപ്തകോടേശ്വര ദേവസ്ഥാന്റെ നവീകരണത്തിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ഗോവ മുഖ്യമന്ത്രി ഡോ. പ്രമോദ് സാവന്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
" ബിച്ചോലിം നർവിലെ നവീകരിച്ച ശ്രീ സപ്തകോടേശ്വർ ദേവസ്ഥാനം നമ്മുടെ ആത്മീയ പാരമ്പര്യങ്ങളുമായുള്ള നമ്മുടെ യുവാക്കളുടെ ബന്ധം കൂടുതൽ ആഴത്തിലാക്കും. ഇത് ഗോവയിലെ വിനോദസഞ്ചാരത്തിന് കൂടുതൽ ഉത്തേജനം നൽകും."
പ്രധാനമന്ത്രിയുടെ ഓഫീസ്
പരാക്രം ദിവസിൽ പ്രധാനമന്ത്രി നേതാജി സുഭാഷ് ചന്ദ്രബോസിന് ശ്രദ്ധാഞ്ജലി അർപ്പിച്ചു
പരാക്രം ദിവസിൽ പ്രധാനമന്ത്രി ശ്രീ നരേന്ദ്ര മോദി നേതാജി സുഭാഷ് ചന്ദ്രബോസിന് ആദരാഞ്ജലി അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ഇന്ന്, പരാക്രം ദിവസിൽ, ഞാൻ നേതാജി സുഭാഷ് ചന്ദ്രബോസിന് ആദരാഞ്ജലികൾ അർപ്പിക്കുകയും ഇന്ത്യയുടെ ചരിത്രത്തിലെ അദ്ദേഹത്തിന്റെ സമാനതകളില്ലാത്ത സംഭാവനകൾ അനുസ്മരിക്കുകയും ചെയ്യുന്നു. കൊളോണിയൽ ഭരണത്തിനെതിരായ തന്റെ തീവ്രമായ ചെറുത്തുനിൽപ്പിന്റെ പേരിൽ അദ്ദേഹം ഓർമ്മിക്കപ്പെടും. അദ്ദേഹത്തിന്റെ ചിന്തകളാൽ ആഴത്തിൽ സ്വാധീനിക്കപ്പെട്ട ഞങ്ങൾ, ഇന്ത്യയെ കുറിച്ചുള്ള അദ്ദേഹത്തിന്റെ കാഴ്ചപ്പാട് സാക്ഷാത്കരിക്കാൻ പ്രവർത്തിക്കുന്നു."
Today, on Parakram Diwas, I pay homage to Netaji Subhas Chandra Bose and recall his unparalleled contribution to India’s history. He will be remembered for his fierce resistance to colonial rule. Deeply influenced by his thoughts, we are working to realise his vision for India.
— Narendra Modi  January 23, 2023
ഇന്ത്യയും സിംഗപ്പൂരുമായുള്ള സമഗ്ര സാമ്പത്തിക സഹകരണ കരാര്  ഭേദഗതി വരുത്തിക്കൊണ്ടുള്ള സെക്കന്ഡ് പ്രോട്ടോക്കോളിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി. 2018 ഓഗസ്റ്റ് 24നായിരുന്നു കരാര് ഒപ്പുവെക്കപ്പെട്ടത്.
നേട്ടങ്ങള്:
സെക്കന്ഡ് പ്രോട്ടോക്കോള് ഒപ്പുവെക്കുന്നതിലൂടെ ഉഭയകക്ഷി വ്യാപാരം വര്ധിക്കുകയും ഇന്ത്യയും സംഗപ്പൂരുമായുള്ള സാമ്പത്തിക സഹകരണം മെച്ചപ്പെടുകയും ചെയ്യും. ഇതിലൂടെ സി.ഇ.സി.എയുടെ ഉപയോഗം മെച്ചപ്പെടും.
മന്ത്രിസഭ
എന്.എച്ച്.എം സംരംഭങ്ങളുടെ പുരോഗതി കേന്ദ്ര മന്ത്രിസഭായോഗം വിലയിരുത്തി
ദേശീയ ആരോഗ്യ ദൗത്യത്തിന്റെ കീഴിലുള്ള പുതിയ സംരംഭങ്ങളുടെ പുരോഗതിയും ശാക്തീകരണ പരിപാടി സമിതി  തീരുമാനങ്ങളും എന്.എച്ച്.എം. മിഷന് സ്റ്റിയറിങ് ഗ്രൂപ്പും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന മന്ത്രിസഭായോഗം വിലയിരുത്തി.
പ്രധാന സവിശേഷതകള്:
കഴിഞ്ഞ അഞ്ചുവര്ഷം കൊണ്ടും 2017-18 വര്ഷത്തിലും എന്.എച്ച്.എമ്മിലൂടെ കൈവരിച്ച നേട്ടങ്ങള്:
1. 2010-12ലെ 178ല്നിന്നും മാതൃമരണനിരക്ക് 2.7% കുറഞ്ഞ് 2014-15ല് 130 ആയി.
2. 2011ലെ 44 എന്ന എണ്ണവുമായി താരതമ്യം ചെയ്യുമ്പോള് ശിശുമരണനിരക്ക് കുറഞ്ഞ് 2016ല് 34 ആയി കുറഞ്ഞു. 2015നും 2018നും ഇടയ്ക്ക് പ്രതിവര്ഷം ശിശുമരണനിരക്കിലുണ്ടായ കുറവ് 8.1%.
3) അഞ്ചുവയസിന് താഴെയുള്ള കുട്ടികളുടെ മരണനിരക്ക് 2011ലെ 55ല് നിന്നും 2016ല് 39 ആയി കുറഞ്ഞു. 2015നും 2018നും ഇടയ്ക്ക് ഈ വിഭാഗത്തിലെ മരണനിരക്കില് പ്രതിവര്ഷമുണ്ടായ കുറവ് 9.3% ആണ്.
4) ഒരു മാതാപിതാക്കള്ക്കുണ്ടാകുന്ന കുട്ടികളുടെ എണ്ണത്തില്  2011ല് 2006ലേതിനെ അപേക്ഷിച്ചു കുറഞ്ഞു. 2011-16 വരെ പ്രതിവര്ഷം കോമ്പൗണ്ട് റേറ്റിലുണ്ടായ കുറവ് 1.7% ആയാണ് കണക്കാക്കുന്നത്.
രോഗങ്ങളുമായി ബന്ധപ്പെട്ട മറ്റ് വിവിധ ആരോഗ്യ സൂചികകളും മെച്ചപ്പെട്ടിട്ടുണ്ട്:
എ) മലേറിയ സംബന്ധിച്ച്: വാര്ഷിക രോഗബാധിതരുടെ എണ്ണം 2011ലെ 1.10ല് നിന്നും 2016ല് 0.84 ആയി കുറഞ്ഞു. 2017ല് മലേറിയയുമായി ബന്ധപ്പെട്ട സംഭവങ്ങള് 30 ശതമാനത്തില് താഴെപ്പോകുകയും മലമ്പനി ബാധിച്ചുള്ള മരണം 70% ആയി കുറയുകയും ചെയ്തു.
ബി) ക്ഷയരോഗം 2013ലെ ഒരു ലക്ഷത്തില് 234 എന്നതില് നിന്നും 2017 ആയപ്പോഴേക്കും ഒരുലക്ഷത്തില് 204 ആയി കുറഞ്ഞു. ക്ഷയരോഗ ബാധ 2016ലെ ഒരു ലക്ഷത്തിന് 21 എന്നതില് നിന്ന് 2017ല് 204 ആയി കുറഞ്ഞു. ക്ഷയരോഗം മൂലമുള്ള മരണം 2016ലെ 32ല് നിന്നും 2017ല് 21 ആയി കുറഞ്ഞു.
സി) കുഷ്ഠരോഗത്തിന്റെ വ്യാപ്തി ഒരുലക്ഷം ജനസംഖ്യയില് ഒന്നിന് താഴെ എന്ന നിരക്ക് ദേശീയതലത്തില് തന്നെ കൈവരിക്കാന് കഴിഞ്ഞു. കുഷ്ഠരോഗം നിര്മ്മാര്്ജനം ചെയ്യപ്പെട്ട ജില്ലകളുടെ എണ്ണം 2017ലെ 571ല് നിന്നും 2018ല് 571 ആയി ഉയര്ന്നു.
ഡി) കരിമ്പനിബാധ എല്ലാ ബ്ലോക്കുകളിലും 10,000 ജനസംഖ്യയില് ഒരു കേസിന് താഴെ എന്ന നിലയിലെത്തിക്കാനായി. പതിവായി 10,000 ജനസംഖ്യയില് ഒന്നില് കൂടുതല് രോഗം കാണുന്ന ബ്ലോക്കുകളുടെ എണ്ണം 2016ലെ 94ല് നിന്ന് 2017ല് 72 ആയി കുറഞ്ഞു.
ഇ) പുകയില ഉപയോഗം കൊണ്ടുണ്ടാകുന്ന അസുഖങ്ങള്, പകര്ച്ചവ്യാധികളില്ലാത്ത നാലു പ്രധാന അസുഖങ്ങളായ കാന്സര്, പ്രമേഹം, സ്ട്രോക്സ് , കാര്ഡിയോവാസ്കുലാര് അസുഖങ്ങള്, തീവ്രമായ ശ്വാസകോശ രോഗങ്ങള് എന്നിവ കുറച്ചുകൊണ്ടുവരാനായി. പുകയില ഉപയോഗത്തിന്റെ വ്യാപ്തി ശരാശി ഉപയോഗത്തില് 6% കുറച്ച് 2009-10ലെ 34.6%ല്നിന്ന് 2016-17ല് 28.6% ആക്കിയാണ് രോഗങ്ങള് കുറയ്ക്കാന് കഴിഞ്ഞത്.
MRD - 09
(Visitor Counter : 133
ഊര്ജ്ജ മന്ത്രാലയം
ഊർജ്ജ പരിവർത്തനത്തിൽ ആഗോള തലത്തിൽ ഇന്ത്യ ഒന്നാമതായി ഉയർന്നുവെന്ന് കേന്ദ്ര വൈദ്യുതി മന്ത്രി ശ്രീ ആർ കെ സിംഗ്
ന്യൂഡൽഹി, ജൂലൈ 16, 2021
ഊർജ്ജ പരിവർത്തനത്തിൽ ഇന്ത്യ ആഗോള തലത്തിൽ ഒന്നാമതായി ഉയർന്നുവെന്ന് കേന്ദ്ര വൈദ്യുതി, പുനരുപയോഗ ഊർജ്ജ മന്ത്രി ശ്രീ ആർ കെ സിംഗ്. കോൺഫെഡറേഷൻ ഓഫ് ഇന്ത്യൻ ഇൻഡസ്ട്രിയുടെ സമ്മേളനത്തിൽ സംസാരിക്കുകയായിരുന്നു അദ്ദേഹം. പുനരുപയോഗ ഊർജ്ജ ശേഷിയിൽ ലോകത്തിലെ ഏറ്റവും വേഗതയേറിയ വളർച്ചാ നിരക്കുകളിലൊന്നാണ് ഇന്ത്യയ്ക്കെന്ന് അദ്ദേഹം പറഞ്ഞു.
2030 ആകുമ്പോഴേക്കും വൈദ്യുതി ഉൽപാദന ശേഷിയുടെ 40% ഫോസിൽ ഇതര ഇന്ധന സ്രോതസ്സുകളിൽ നിന്നായിരിക്കുമെന്ന് പാരീസിലെ സിഒപി -21 ൽ ഇന്ത്യ വാഗ്ദാനം ചെയ്തിട്ടുണ്ടെന്നും ശ്രീ ആർ. കെ.സിംഗ് പറഞ്ഞു . ഇത് ഇതിനകം 38.5% ൽ എത്തിയിരിക്കുന്നു, കൂടാതെ നിർമാണത്തിലിരിക്കുന്നവ കൂടി ചേർത്താൽ, അത് 48.5% ആയി വരും. 2030 ഓടെ 450 ജിഗാവാട്ട് പുനരുപയോഗ ഊർജ്ജ ശേഷി ഇന്ത്യ ലക്ഷ്യമിട്ടിട്ടുണ്ടെന്നും മന്ത്രി പറഞ്ഞു.
ദീൻ ദയാൽ ഉപാധ്യായ ഗ്രാമ ജ്യോതി യോജന പ്രകാരം എല്ലാ ഗ്രാമങ്ങളിലും ,കൂടാതെ സൗഭാഗ്യ പദ്ധതി പ്രകാരം എല്ലാ വീടുകളിലും വൈദ്യുതി എത്തിച്ചാണ് ഇന്ത്യ സാർവത്രിക വൈദ്യുതി ലഭ്യത നേടിയതെന്ന് മന്ത്രി ചൂണ്ടിക്കാട്ടി. വൈദ്യുതി ലഭ്യമാക്കുന്നതിനുള്ള ലോകത്തിലെ ഏറ്റവും വേഗതയേറിയതും ഏറ്റവും വലിയതുമായ പദ്ധതിയായിരുന്നു ഇത്.
സോളാർ സെല്ലുകളും മൊഡ്യൂളുകളും വളരെ കുറഞ്ഞ വിലയ്ക്ക് വിദേശത്തു നിന്ന് ഇന്ത്യൻ വിപണിയിലെത്തുന്നത് തടഞ്ഞു കൊണ്ട് ഇന്ത്യൻ വ്യവസായത്തിന് സംരക്ഷണം നൽകുന്നതിനായി അത്തരം വസ്തുക്കൾക്ക് കസ്റ്റംസ് തീരുവ ചുമത്താൻ തീരുമാനിച്ചതായി മന്ത്രി പറഞ്ഞു. ഇന്ത്യൻ വ്യവസായങ്ങൾക്ക് പരിരക്ഷ നൽകുന്ന ALMM  സംവിധാനത്തെക്കുറിച്ചും ശ്രീ .സിംഗ് പരാമർശിച്ചു.
ഗ്രേ ഹൈഡ്രജന്  ,പകരം ഗ്രീൻ ഹൈഡ്രജൻ ഉപയോഗിക്കാൻ ഇന്ത്യ ആലോചിക്കുന്നുണ്ടെന്നും പെട്രോളിയം, വളം തുടങ്ങിയ വിവിധ മേഖലകൾ ഗ്രീൻ ഹൈഡ്രജൻ ഉപയോഗിക്കാൻ ആവശ്യപ്പെടുമെന്നും മന്ത്രി അറിയിച്ചു. ആഭ്യന്തരമായി നിർമ്മിക്കുന്ന സൗരോർജ്ജ, കാറ്റ് ഉപകരണങ്ങൾക്ക് ഇത് വലിയ ആവശ്യകത സൃഷ്ടിക്കും . ഹരിത രീതി പിന്തുടരാൻ ആഗ്രഹിക്കുന്ന വ്യവസായങ്ങൾക്ക് എളുപ്പത്തിൽ അത് സാധ്യമാകുന്നതിന് ,ചട്ടങ്ങളും നിയമങ്ങളും കൊണ്ടുവരാൻ ഗവണ്മെന്റ് ഉദ്ദേശിക്കുന്നതായി ശ്രീ സിംഗ് അറിയിച്ചു. അന്യായ നികുതികൾ ഒഴിവാക്കി കൊണ്ട് ഇതുമായി ബന്ധപ്പെട്ട സർചാർജും യുക്തിസഹമാക്കുമെന്നു മന്ത്രി പറഞ്ഞു
IE/SKY
(Visitor Counter : 260
ഉപരാഷ്ട്രപതിയുടെ കാര്യാലയം
സ്വാതന്ത്ര്യ സമര സേനാനികളുടെ ജീവിതങ്ങളിൽ നിന്ന് പ്രചോദനം ഉൾക്കൊള്ളണമെന്ന് യുവാക്കളോട് ഉപരാഷ്ട്രപതി ആഹ്വാനം ചെയ്തു
ന്യൂഡൽഹി: നവംബർ 4 , 2021
സ്വാതന്ത്ര്യ സമര സേനാനികളുടെ ത്യാഗങ്ങളിൽ നിന്ന് പ്രചോദനം ഉൾക്കൊണ്ട് ഐക്യമുള്ള ഒരു സമൂഹത്തിനായി പരിശ്രമിക്കണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന് രാജ്യത്തെ യുവാക്കളോട് ആഹ്വാനം ചെയ്തു. യാതൊരു തരത്തിലുമുള്ള വിവേചനവും ഇല്ലാത്ത ഒരു സമൂഹം കെട്ടിപ്പടുക്കുക എന്നത് നമ്മുടെ സ്വാതന്ത്ര്യ സമര സേനാനികളുടെ ത്യാഗത്തിനുള്ള യഥാർത്ഥ ആദരവാണെന്ന് അദ്ദേഹം അഭിപ്രായപ്പെട്ടു.
വിശാഖപട്ടണത്തെ ശ്രീ വിശ്വ വിജ്ഞാന വിദ്യാ ആദ്ധ്യാത്മിക പീഠത്തിന്റെ മുൻ ആചാര്യൻ ശ്രീ ഉമർ അലീഷയുടെ ജീവിതത്തെയും പാർലമെന്ററി സംവാദങ്ങളെയും കുറിച്ചുള്ള പുസ്തകത്തിന്റെ പ്രകാശന ചടങ്ങിൽ സംസാരിക്കുകയായിരുന്നു ശ്രീ നായിഡു.
മത-ആത്മീയ നേതാക്കൾ ‘സേവനം’ എന്ന സന്ദേശം സാധാരണക്കാരിലേക്ക് എത്തിക്കണമെന്ന് ഉപരാഷ്ട്രപതി നിർദേശിച്ചു. ആത്മീയതയും സേവനവും വെവ്വേറെയല്ലെന്നും അവ പ്രധാനമായും സാമൂഹിക ക്ഷേമമാണ് ലക്ഷ്യമിടുന്നതെന്ന സന്ദേശം ജനങ്ങളിൽ എത്തിക്കണമെന്നും അദ്ദേഹം കൂട്ടിച്ചേർത്തു.
ത്വരിതഗതിയിലുള്ള ദേശീയ പുരോഗതിക്ക് സ്ത്രീ ശാക്തീകരണം അനിവാര്യമാണെന്ന് ഉപരാഷ്ട്രപതി പറഞ്ഞു. വ്യക്തിയുടെയും കുടുംബത്തിന്റെയും രാജ്യത്തിന്റെയും സാമ്പത്തിക പുരോഗതിക്ക് പെൺകുട്ടികളുടെ വിദ്യാഭ്യാസത്തിന്റെ പ്രാധാന്യവും അദ്ദേഹം എടുത്തുപറഞ്ഞു.
(Visitor Counter : 140
മന്ത്രിസഭ
ബഹിരാകാശ യാത്ര സംബന്ധിച്ച ഇന്ത്യ-റഷ്യ സംയുക്ത പ്രവര്ത്തനത്തിനു മന്ത്രിസഭയുടെ അനുമതി
ബഹിരാകാശ യാത്ര സംബന്ധിച്ച് ഇന്ത്യയും റഷ്യയും ചേര്ന്നു നടത്തുന്ന പ്രവര്ത്തനങ്ങള് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്പാകെ അവതരിപ്പിക്കപ്പെട്ടു. 2015 ഒക്ടോബര് 15നു ന്യൂഡെല്ഹിയില്വെച്ചാണു ധാരണാപത്രം ഒപ്പുവെക്കപ്പെട്ടത്.
പ്രധാന ഫലങ്ങള്: ധാരണാപത്രം ഇന്ത്യയും റഷ്യയുമായുള്ള സഹകരണം മെച്ചപ്പെടുന്നതിനും ബഹിരാകാശ യാത്രയ്ക്ക് ഉപയോഗപ്പെടുംവിധം വികിരണങ്ങളില്നിന്നു രക്ഷ നേടല്, ജീവന് രക്ഷാ സംവിധാനങ്ങളും ക്രൂ മൊഡ്യൂളും റെന്ഡസ് വസ് ആന്ഡ് ഡോക്കിങ് സിസ്റ്റങ്ങളും സ്പേസ് സ്യൂട്ടും ഒരുക്കല്, ബഹിരാകാശ യാത്രികര്ക്കുള്ള പരിശീലനം എന്നീ കാര്യങ്ങള്ക്കാവശ്യമായ സാങ്കേതിക വിദ്യയും നൂതന സംവിധാനങ്ങളും ഒരുക്കുന്നതിനും ഊര്ജം പകരും.
നേട്ടങ്ങള്:
മാനവികതയുടെ നേട്ടത്തിനായി ബഹിരാകാശ സാങ്കേതിക വിദ്യ ഉപയോഗപ്പെടുത്തുന്നതിന് ഈ സംയുക്ത പ്രവര്ത്തനം സഹായകമാകും. കരാര് വ്യവസ്ഥകള് നടപ്പാക്കുന്നതിനുള്ള സമയബന്ധിത പ്രവര്ത്തനം ഉള്പ്പെടെയുള്ള കര്മപദ്ധതി തയ്യാറാക്കുന്നതിനായി സംയുക്ത പ്രവര്ത്തന സമിതി രൂപീകരിക്കപ്പെടും.
AKA MRD - 892
PIB Headquarters
നോട്ട് റദ്ദാക്കലിലൂടെ ഇടത് തീവ്രവാദത്തിനുള്ള ധനസഹായം ഗണ്യമായി കുറയ്ക്കാന് കഴിഞ്ഞു : കേന്ദ്ര സഹമന്ത്രി ശ്രീ. രാജീവ് പ്രതാപ് റൂഡി
രാജ്യത്തെ ഇടത് തീവ്രവാദ ബാധിത മേഖലകളിലേയ്ക്ക് എത്തപ്പെടുമായിരുന്ന ആയിരക്കണക്കിന് കോടി രൂപയാണ്,
കേന്ദ്ര ഗവണ്മെന്റിന്റെ നോട്ട് റദ്ദാക്കലിലൂടെ ഇല്ലാതാക്കിയതെന്ന് കേന്ദ്ര നൈപുണ്യ വികസന സഹമന്ത്രി ശ്രീ. രാജീവ്
പ്രതാപ് റൂഡി പറഞ്ഞു. നോട്ട് റദ്ദാക്കലിന്റെ പ്രത്യക്ഷ ഗുണഫലങ്ങളിലൊന്നാണിതെന്ന് അദ്ദേഹം തിരുവനന്തപുരത്ത്
കേസരി മീറ്റ് ദ പ്രസ്സ് പരിപാടിയില് സംസാരിക്കവെ അഭിപ്രായപ്പെട്ടു. ഇന്ത്യയിലേയ്ക്കുള്ള നുഴഞ്ഞ് കയറ്റത്തെ
പ്രോത്സാഹിപ്പിക്കുന്ന അയല്രാജ്യമായ പാകിസ്ഥാന്റെ നടപടിയെ ശക്തിയായി അപലപിച്ചുകൊണ്ട് ഒരു
പരാജയപ്പെട്ട രാഷ്ട്രം അതിന്റെ നിലനില്പ്പിന് വേണ്ടി പയറ്റുന്ന തന്ത്രങ്ങളാണ് നുഴഞ്ഞ് കയറ്റവും,
ഭീകരപ്രവര്ത്തനങ്ങളുമെന്ന് ശ്രീ. റൂഡി ചൂണ്ടിക്കാട്ടി. ഗോസംരക്ഷണത്തിന്റെ പേരില് നിയമം കൈയിലെടുക്കാന്
ആര്ക്കും അവകാശമില്ലെന്ന പ്രധാനമന്ത്രിയുടെ പ്രസ്താവന അസന്നിഗ്ധമാണെന്ന് ചോദ്യത്തിനുത്തരമായി അദ്ദേഹം
പറഞ്ഞു. 2020 ഓടെ രാജ്യത്തെ കര്ഷകരുടെ വരുമാനം ഇരട്ടിയാക്കാനുള്ള ശ്രമത്തിലാണ് ഗവണ്മെന്റ്. കാര്ഷിക
മേഖലയില് അടിസ്ഥാന സൗകര്യങ്ങള് മെച്ചപ്പെടുത്താനും സബ്സിഡികള് ഉള്പ്പെടെ ലഭ്യമാക്കിക്കൊണ്ട്
കര്ഷകര്ക്ക് തങ്ങളുടെ ഉല്പ്പന്നങ്ങള്ക്ക് പരമാവധി വില ലഭ്യമാക്കാനുമാണ് കേന്ദ്രം ശ്രമിച്ചു വരുന്നതെന്ന് ശ്രീ.
രാജീവ് പ്രതാപ് റൂഡി പറഞ്ഞു.
കഴിഞ്ഞ മൂന്ന് വര്ഷത്തെ മോദി ഗവണ്മെന്റിന്റെ ഭരണംമൂലം രാജ്യത്തിന്റെ സമ്പത്ത്ഘടനയിലുണ്ടായ വളര്ച്ച
(അന്താരാഷ്ട്ര റേറ്റിംഗ് ഏജന്സികളുടെ വിലയിരുത്തലിലും, ഓഹരി വിപണിയിലും, ലോക ബാങ്കും അന്താരാഷ്ട്ര
നാണയ നിധിയും പോലുള്ള സംഘടനകളുടെ കണ്ടെത്തലുകളിലും ദൃശ്യമാണ്. കള്ളപ്പണം വീണ്ടെടുക്കുന്നതിലുള്ള
നിയമ നിര്മ്മാണങ്ങള്, ചരക്ക് സേവന നികുതി പോലുള്ള പരിഷ്ക്കരണങ്ങള്, നോട്ട് അസാധുവാക്കല്
മുതലായവയെല്ലാം സാമ്പത്തിക വളര്ച്ചയ്ക്ക് ആക്കം കൂട്ടി. രാജ്യം 7% നോടടുത്ത വളര്ച്ച കൈവരിച്ചതായി ലോകം
പറയുന്നു. കഴിഞ്ഞ മൂന്ന് വര്ഷത്തിനിടെ ഒരു അഴിമതി ആരോപണം പോലും നേരിടേണ്ടി വന്നിട്ടില്ലാത്ത മോദി
ഗവണ്മെന്റിന്റെ പ്രവര്ത്തനങ്ങള്ക്ക് കക്ഷി വ്യത്യാസമില്ലാതെ രാജ്യത്തിന്റെ എല്ലാ ഭാഗത്തുനിന്നും പിന്തുണയാണ്
ലഭിക്കുന്നതെന്ന് ശ്രീ. രാജീവ് പ്രതാപ് റൂഡി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 വാക്സിനുകളുടെ കയറ്റുമതി
കോവിഡ്-19 മഹാമാരി തുടങ്ങിയത് മുതൽ കോവിഡ്-19 സംബന്ധമായ വൈദ്യപരമായതും മറ്റ് സഹായങ്ങളും ഇന്ത്യ 150-ഇൽ പരം രാജ്യങ്ങൾക്ക് നൽകി.
2021 ജനുവരിയിൽ 'വാക്സിൻ മൈത്രി' പരിപാടി തുടങ്ങിയത് മുതൽ, ഇന്ത്യ 723.435 ലക്ഷം കോവിഡ് വാക്സിൻ ഡോസുകൾ 94 രാജ്യങ്ങൾക്കും, രണ്ട് UN സ്ഥാപനങ്ങൾക്കും നൽകി. ഇത് ഗ്രാന്റ് രൂപത്തിലോ, വാണിജ്യ കയറ്റുമതിയായോ, COVAX രൂപത്തിലോ ആണ് 2021 നവംബർ 29 ത് വരെ നൽകിയത്.
കോവിഡിൻറ്റെ രണ്ടാം തരംഗത്തിനെതിരെയുള്ള പോരാട്ടത്തിൽ, 50 ഇൽ പരം രാഷ്ട്രങ്ങൾ ഇന്ത്യയുടെ സഹായത്തിന് എത്തി. കോവിഡുമായി ബന്ധപ്പെട്ട ഉപകരണങ്ങൾ, മരുന്നുകൾ തുടങ്ങിയവ വിദേശ ഗവൺമെൻറ്റുകൾ, സ്വകാര്യ സ്ഥാപനങ്ങൾ, വിദേശത്തുള്ള ഇന്ത്യൻ സംഘടനകൾ എന്നിവ എത്തിച്ചുനൽകി.
ആരോഗ്യ കുടുംബക്ഷേമ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ഡോ. ഭാരതീ പ്രവീൺ പവാർ രാജ്യസഭയിൽ ഇന്ന് രേഖാമൂലം അറിയിച്ചതാണ് ഇക്കാര്യം..
ഭൗമശാസ്ത്ര മന്ത്രാലയം
40 വർഷത്തെ ഇന്ത്യയുടെ വിജയകരമായഅന്റാർട്ടിക്ക ശാസ്ത്ര പര്യവേക്ഷണം
ന്യൂഡൽഹി, ഏപ്രിൽ 16, 2021
അന്റാർട്ടിക്കയിലേക്കുള്ള 40-ആമത് ശാസ്ത്ര പര്യവേക്ഷണം  പൂർത്തിയാക്കി ഇന്ത്യ. 2021 ഏപ്രിൽ 10ന്, ഭൗമ ശാസ്ത്ര മന്ത്രാലയത്തിന്റെ ദൗത്യം, 94 ദിവസത്തെ, 12,000 നോട്ടിക്കൽ മൈൽ യാത്ര പൂർത്തിയാക്കി കേപ് ടൗണിൽ എത്തി. ഇതോടെ ഇന്ത്യ 40 വർഷത്തെ വിജയകരമായ അന്റാർട്ടിക്ക ശാസ്ത്ര പര്യവേക്ഷണം പൂർത്തിയാക്കി.
ഇന്ത്യൻ ശാസ്ത്രജ്ഞർ, എഞ്ചിനിയര്മാർ, ഡോക്ടർമാർ, സാങ്കേതിക വിദഗ്ധർ എന്നിവർ അടങ്ങിയ 40-ISEA ദൗത്യം ഗോവയിലെ മൊർമുഗാവോ തുറമുഖത്ത് നിന്ന് 2021 ജനുവരി 7 ന് ആണ് ആരംഭിച്ചത്.
അന്റാർട്ടിക്കയിലെ ഭാരതി സ്റ്റേഷനിൽ 2021 ഫെബ്രുവരി 27 നും, മൈത്രി സ്റ്റേഷനിൽ 2021 മാർച്ച് 8 നും ദൗത്യം എത്തി. ഈ രണ്ട് സ്റ്റേഷനുകൾ അന്റാർട്ടിക്കയിലുള്ള ഇന്ത്യയുടെ സ്ഥിരമായ ഗവേഷണ കേന്ദ്രങ്ങളാണ്.
ഹൈദരാബാദ് INCOIS-യുമായി ചേർന്ന് ഈ ദൗത്യം നാല് ഓട്ടോണോമസ് സമുദ്ര നിരീക്ഷണ DWS വേവ് ഡ്രിഫ്റ്ററുകളും സ്ഥാപിച്ചു. തിരമാലകൾ, സമുദ്ര ഉപരിതല താപനില, സമുദ്ര നിരപ്പിന്റെ അന്തരീക്ഷമർദ്ദം എന്നിവയുടെ സ്പെക്ട്രൽ സവിശേഷതകളുടെ റിയൽ ടൈം ഡാറ്റ, ഡ്രിഫ്റ്ററുകൾ ഹൈദരാബാദ് INCOIS-ക്ക് ട്രാൻസ്മിറ് ചെയ്യും. ഇത് കാലാവസ്ഥ പ്രവചനങ്ങൾ സാധൂകരിക്കാൻ വലിയ തോതിൽ സഹായിക്കും.
ഇന്ത്യൻ ഇൻസ്റ്റിറ്റ്യൂട്ട് ഓഫ് ജിയോ മാഗ്നെറ്റിസത്തിൽ നിന്നുള്ള ശ്രി അതുൽ സുരേഷ് കുൽക്കർണി നയിക്കുന്ന 20 പേർ അടങ്ങുന്ന ഒരു സംഘത്തെ ഭാരതിയിലും, ഇന്ത്യൻ കാലാവസ്ഥാ വകുപ്പിൽ നിന്നുള്ള ശ്രി രവീന്ദ്ര സന്തോഷ് മോരെ നയിക്കുന്ന 21 പേർ അടങ്ങുന്ന മറ്റൊരു സംഘത്തെ മൈത്രിയിലും ദൗത്യം എത്തിച്ചു.
RRTN
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 29, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 193.28 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 17,087 പേർ; ചികിത്സയിലുള്ളത് ആകെ രോഗബാധിതരുടെ 0.04%
കഴിഞ്ഞ 24 മണിക്കൂറിനിടെ 2,035 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,26,11,370 ആയി; രോഗമുക്തി നിരക്ക് 98.74%
കഴിഞ്ഞ 24 മണിക്കൂറിൽ 2,828 പുതിയ കേസുകൾ
(പ്രതിദിന രോഗസ്ഥിരീകരണ നിരക്ക് 0.60%; പ്രതിവാര രോഗസ്ഥിരീകരണ നിരക്ക് 0.56%
ആകെ നടത്തിയത് 84.97 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,74,309 പരിശോധനകൾ
RRTN
പ്രധാനമന്ത്രിയുടെ ഓഫീസ്
പുതിയ സമീപനങ്ങളും വൈവിധ്യവത്ക്കരണവും നമ്മുടെ നവസംരംഭകരുടെ രണ്ട് വലിയ അനുപമമായ വില്പന ആശയങ്ങള് : പ്രധാനമന്ത്രി മോദി
നവസംരംഭക ലോകത്തിന്റെ ഏറ്റവും വലിയ അനുപമമായ വില്പന ആശയങ്ങളാണ് പുതിയ സമീപനങ്ങളും വൈവിധ്യവത്ക്കരണത്തിനുള്ള ശേഷിയും എന്ന് പ്രധാന മന്ത്രി മോദി പറഞ്ഞു. ഇന്ത്യയുടെ നവസംരംഭ അന്താരാഷ്ട്ര ഉച്ചകോടിയായ പ്രാരംഭിനെ വിഡിയോ കോണ്ഫറണ്സിങ്ങിലൂടെ ഇന്ന് അഭിസംബോധന ചെയ്യുകയായിരുന്നു അദ്ദേഹം. സ്റ്റാർട്ട് അപ്പുകൾ
പുതിയ സമീപനത്തിലേയ്ക്കും പുതിയ സാങ്കേതിക വിദ്യയിലേയ്ക്കും പുതിയ വഴികളിലേയ്ക്കുമാണ് നവസംരംഭങ്ങളെ നയിക്കുക, കാലം തളര്ത്തിയ ചിന്താവഴികളെ അവ മാറ്റിമറിയ്ക്കുന്നു.
കൂടുതല് ആളുകള് വിവിധ ആശയങ്ങളുമായി വന്ന് വിവിധ മേഖലകളില് അഭൂതപൂര്വമായ അളവിലും അര്ത്ഥത്തിലും മാറ്റങ്ങള് ഉണ്ടാക്കുന്നതാണ് വൈവിധ്യവത്ക്കരണത്തിനു കാരണം. ബഹുമുഖ മേഖലകളെ അവര് അടിമുടി മാറ്റുന്നു. പ്രായോഗിക ബുദ്ധിയെക്കാള് അവരെ നയിക്കുന്നത് അഭിനിവേശമാണ് എന്നതത്രെ ഇതിന്റെ ഏറ്റവും വലിയ പ്രത്യേകത. ഇതു സാധിക്കും എന്ന ഈ ആവേശം ഇ്ന്ന് ഇന്ത്യയുടെ പ്രവര്ത്തനത്തില് വളരെ വ്യക്തമാണ് - ശ്രീ മോദി പറഞ്ഞു.
പ്രധാനമന്ത്രി ഉദാഹരണം ചൂണ്ടിക്കാട്ടി. ഭാരത് ഇന്റര്ഫേസ് ഫോര് മണി യൂണിഫൈഡ് പേമെന്റ് ഇന്റര്ഫേസ് രാജ്യത്തെ മാറ്റിമറിച്ചു. യൂണിഫൈഡ് പേമെന്റ് ഇന്റര്ഫേസ് വഴി 2020 ഡിസംബര് നാലിനു മാത്രം 4 കോടിയുടെ പണം കൈമാറ്റമാണ് രാജ്യത്തു നടന്നത്. ഇതുപോലെ സൗരോര്ജ്ജ, നിര്മ്മിത ബുദ്ധി മേഖലകളിലും ഇന്ത്യ മുന്നേറുകയാണ്.
പ്രധാനമന്ത്രിയുടെ ഓഫീസ്
പശ്ചിമ ബംഗാളിലെ വെള്ളപ്പൊക്കസ്ഥിതിഗതികളെക്കുറിച്ചു് സംസ്ഥാന മുഖ്യമന്ത്രിയുമായി പ്രധാനമന്ത്രി സംസാരിച്ചു
ജലം പുറന്തള്ളുന്നത് മൂലമുണ്ടായ വെള്ളപ്പൊക്കത്തെക്കുറിച്ച് പ്രധാനമന്ത്രി ശ്രീ നരേന്ദ്ര മോദി പശ്ചിമ ബംഗാൾ മുഖ്യമന്ത്രി മമതാ ബാനർജിയുമായി സംസാരിച്ചു. സാഹചര്യം ലഘൂകരിക്കാൻ സഹായിക്കുന്നതിന് കേന്ദ്രത്തിൽ നിന്ന് സാധ്യമായ എല്ലാ പിന്തുണയും പ്രധാനമന്ത്രി ഉറപ്പ് നൽകി.
ഒരു ട്വീറ്റിൽ പിഎംഒ പറഞ്ഞു , "സംസ്ഥാനത്തിന്റെ വിവിധ ഭാഗങ്ങളിൽ അണക്കെട്ടുകളിൽ നിന്ന് ജലം ഒഴുകുന്നത് മൂലമുണ്ടായ വെള്ളപ്പൊക്കത്തെ കുറിച്ച് പ്രധാനമന്ത്രി ശ്രീ നരേന്ദ്ര മോദി പശ്ചിമ ബംഗാൾ മുഖ്യമന്ത്രി മമതാ ബാനർജിയുമായി സംസാരിച്ചു
ദുരിതബാധിത പ്രദേശങ്ങളിലെ ആളുകളുടെ സുരക്ഷയ്ക്കും ക്ഷേമത്തിനും വേണ്ടി പ്രാർത്ഥിക്കുന്നതായി പ്രധാനമന്ത്രി പറഞ്ഞു."
(
പ്രധാനമന്ത്രിയുടെ ഓഫീസ്
റഷ്യൻ ഫെഡറേഷൻ പ്രസിഡന്റ് വ്ളാഡിമിർ പുടിനുമായി പ്രധാനമന്ത്രി സംസാരിച്ചു
പ്രധാനമന്ത്രി ശ്രീ നരേന്ദ്ര മോദി റഷ്യൻ ഫെഡറേഷൻ പ്രസിഡന്റ് വ്ളാഡിമിർ പുടിനുമായി ഇന്ന് ഫോണിൽ സംസാരിച്ചു.
യുക്രയ്നിലെ സ്ഥിതിഗതികൾ ഇരു നേതാക്കളും ചർച്ച ചെയ്തു.യുക്രേനിയൻ, റഷ്യൻ സംഘങ്ങൾ തമ്മിലുള്ള ചർച്ചകളുടെ സ്ഥിതിയെക്കുറിച്ച് പ്രസിഡന്റ് പുടിൻ പ്രധാനമന്ത്രി മോദിയെ അറിയിച്ചു. റഷ്യയും യുക്രെയ്നും തമ്മിൽ നടന്നുകൊണ്ടിരിക്കുന്ന ചർച്ചകളെ പ്രധാനമന്ത്രി മോദി സ്വാഗതം ചെയ്യുകയും അത് സംഘർഷം അവസാനിപ്പിക്കാൻ ഇടയാക്കുമെന്ന് പ്രത്യാശ പ്രകടിപ്പിക്കുകയും ചെയ്തു. പ്രസിഡന്റ് പുടിനും പ്രസിഡന്റ് സെലെൻസ്കിയും തമ്മിലുള്ള നേരിട്ടുള്ള സംഭാഷണം സമാധാന ശ്രമങ്ങളെ വളരെയധികം സഹായിക്കുമെന്ന് അദ്ദേഹം അഭിപ്രായപ്പെട്ടു.
സുമിയിൽ ഇപ്പോഴും അവശേഷിക്കുന്ന ഇന്ത്യൻ വിദ്യാർത്ഥികളുടെ സുരക്ഷയിലുള്ള അഗാധമായ ആശങ്ക പ്രധാനമന്ത്രി മോദി അറിയിച്ചു. ഇന്ത്യൻ വിദ്യാർത്ഥികളുൾപ്പെടെയുള്ള സാധാരണക്കാരെ ഒഴിപ്പിക്കുന്നത് സുഗമമാക്കുന്നതിനുള്ള മാനുഷിക ഇടനാഴികളുമായി ബന്ധപ്പെട്ട നടപടികളെക്കുറിച്ച് പ്രസിഡന്റ് പുടിൻ പ്രധാനമന്ത്രിയെ അറിയിച്ചു.
-ND-
(